open-index/open-wikipedia-markdown huggingface dataset:
Michal Hudec

**Michal Hudec** (* 23. október 1979) je  bývalý slovenský hokejový útočník, v súčasnosti športový manažér HC ’05 Banská Bystrica. Jeho otec Ladislav Hudec je futbalový tréner a futbalista.

## Reprezentácia
### Majstrovstvá sveta 2006

Tréner František Hossa ho nominoval na Majstrovstvá sveta v lotyšskej Rige, na súpisku ho dopísal v priebehu šampionátu. Skóroval v druhom zápase, v ktorom nastúpil - proti Ukrajine.

### Štatistika na MS

## Externé odkazy
* 

Kategória:Slovenskí hokejisti
Kategória:Účastníci MS v hokeji 2006
Kategória:Hráči HC Slovan Bratislava
Kategória:Hráči HC České Budějovice
Kategória:Hráči HC Banská Bystrica
Kategória:Osobnosti z Bratislavy
Stanislav Hudec

**Stanislav Hudec** (* 3. jún 1982, Nitra) je slovenský hokejový obranca.

## Klubový hokej
Hudec je nitriansky odchovanec. V rokoch 2000 až 2003 si vyskúšal pôsobenie v zámorskej juniorskej QMJHL v klube Chicoutimi Sagueneens. Na Slovensku  pôsobil v Martine, Nitre a Slovane Bratislava. Hral aj v českých Vítkoviciach, Plzni, Sparte Prahe, Českých Budějoviciach i Třinci, s ktorým získal majstrovský titul. V sezóne 2007/08 hral v ruskom Podolsku, neskôr aj v švajčiarskom Bazileji. V sezóne 2012/2013 obliekol na päť zápasov dres rodnej Nitry, sedem zápasov odohral v talianskej Cortine. V sezóne 2013/2014 získal majstrovský titul s poľským klubom KH Sanok.

## Reprezentácia
V slovenskom drese odohral **39** zápasov, strelil **1** gól (stav k 22. marcu 2006). Tréner František Hossa ho nominoval ako náhradníka na Majstrovstvá sveta v lotyšskej Rige. Pred štvrťfinálovým zápasom s Kanadou ho dopísal na súpisku, ale na ľad ho neposlal. 
 
## Externé odkazy
* 

Kategória:Narodenia v 1982
Kategória:Slovenskí hokejisti
Kategória:Osobnosti z Nitry
Kategória:Účastníci MS v hokeji 2006
Ada Straková

**Ada Straková**, vlastným menom **Adela**, rodená **Králiková** (* 14. jún 1948, Kremnica) je slovenská televízna hlásateľka. 

Vyštudovala študijný odbor slovenčina – francúzština na Pedagogickej fakulte v Banskej Bystrici. V rokoch 1970 –1996 pôsobila ako hlásateľka vo verejnoprávnej ČSTV Bratislava (neskôr STV). Toto povolanie ju donútilo stále zdokonaľovať svoj prejav a rozhodla sa absolvovať postgraduálne štúdium žurnalistiky. 

Od roku 1996 sa počas prestávky v televízii venovala hlavne moderovaniu.

Už niekoľko rokov je tvárou známej kozmetickej firmy Avon a ich boja proti rakovine prsníkov. Od roku 1997 žila v Prahe, po 16 rokoch sa vrátila späť do Bratislavy kde žije dodnes.

Jej dcéra Barbora Straková bola od roku 2008 podpredsedníčkou ĽS-HZDS. V roku 2013 sa jej narodila vnučka Carolina.

Kategória:Žijúci ľudia
Kategória:Slovenskí televízni hlásatelia
Kategória:Osobnosti z Kremnice
Martin Hujsa

**Martin Hujsa** (* 9. september 1979, Skalica) je slovenský hokejový útočník.  

## Klubový hokej

S hokejom začínal v HK 36 Skalica, v extralige debutoval v sezóne 1997/98, pričom v tom čase vážil len 63 kg, bol najľahším hráčom v súťaži. Počas päťročného pôsobenia v Skalici sa presadzoval ako úspešný zakončovateľ. 

Pred ročníkom 2003/04 ho angažoval HC Slovan Bratislava, v sezóne 2004/05 s ním získal svoj prvý majstrovský titul. V ročníku 2006/07 zväčša hrával na pozícii centra (napr. s Uramom a Vorelom), no príležitostne sa objavoval aj na pravom krídle. V závere novembra sa mu obnovilo zranenie navikulárnej kosti a sezóna sa pre neho skončila. Začiatkom januára 2007 s ním vedenie predĺžilo zmluvu do konca nasledujúcej sezóny. Slovan vybojoval majstrovský titul po finálovom víťazstve nad Duklou Trenčín 4:0 na zápasy.

V základnej časti ročníka 2007/08 zaznamenal v 51 zápasoch 25 gólov a 34 asistencií. Darilo sa mu aj v play-off, v poslednom semifinálovom zápase play-off proti Dukle Trenčín si však bolestivo natiahol slabiny a vo finále s HC Košice nenastúpil. Slovan v ňom zvíťazil 4:3 na zápasy a obhájil majstrovský titul. V máji 2008 sa dohodol na predĺžení kontraktu až do roku 2012. V ďalšej sezóne sa Slovan prebojoval do finále, v ktorom prehral s HC Košice 2:4 na zápasy. V ročníku 2010/11 bol najproduktívnejším hráčom mužstva, Slovan však vypadol už vo štvrťfinále play-off s Duklou Trenčín.

Pred nasledujúcou sezónou prestúpil do českého mužstva HC Litvínov, klub v baráži potvrdil účinkovanie v českej extralige. Od sezóny 2012/13 hráva za Ertis Pavlodar v kazašskej lige, ktorý trénuje slovenský tréner Július Pénzeš. V prvom roku jeho pôsobenia boli jeho spoluhráčmi ďalší slovenskí hokejisti Róbert Huna, Richard Huna, Lukáš Matejka a Branislav Fábry. Klub vybojoval majstrovský titul po finálovom víťazstve 4:1 na zápasy nad Bejbaris Atyrau. Hujsa ocenil finančné podmienky, ako nevýhodu uviedol veľké vzdialenosti medzi jednotlivými mužstvami súťaže.

### Tituly
* 2004/05 – HC Slovan Bratislava
* 2006/07 – HC Slovan Bratislava
* 2007/08 – HC Slovan Bratislava
* 2012/13 – Ertis Pavlodar

### Klubová štatistika

## Reprezentácia

Reprezentoval na MS 20 1999, kde Slovensko vybojovalo bronzové medaily. V seniorskej slovenskej reprezentácii odohral **23** zápasov, strelil **4** góly.

### Štatistika na významných podujatiach

*(štatistické údaje v článku sú z [[28. máj]]a [[2014]])*

## Rodina
Martin Hujsa je ženatý, manželka Monika pochádza z moravskej obce Sudoměřice, majú spolu dve deti.

## Poznámky a referencie

## Iné projekty

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Skalica
Kategória:Hráči HC Slovan Bratislava
Kategória:Hráči HC Litvínov
Kategória:Hráči Ertis Pavlodar
Kategória:Osobnosti zo Skalice
Rudolf Huna

**Rudolf Huna** (* 27. máj 1980, Liptovský Mikuláš) je slovenský hokejový útočník, starší brat Róberta a Richarda Hunovcov.

## Klubový hokej
Je odchovancom Liptovského Mikuláša, kde prešiel všetkými vekovými kategóriami a v sezóne 1997/98 debutoval medzi seniormi. V tíme hrával do polovice sezóny 2003/04, potom odišiel do ruského tímu Neftechimik Nižnekamsk pôsobiaceho v ruskej superlige. Novú sezónu už začal v rodnom Liptovskom Mikuláši, ale v závere ročníka sa pripojil ku švédskemu tímu Leksands IF, kde nastúpil v 6 zápasoch základnej časti (3 góly, 3 asistencie) a v 10 zápasoch play-off (2+1). V lete 2005 sa dohodol na spolupráci s českým klubom HC Oceláři Třinec, kde strávil celú sezónu 2005/2006. Pred nasledujúcou sezónou uzavrel kontrakt s nemeckým klubom Füchse Duisburg, no už koncom januára 2007 z klubu predčasne odišiel a podpísal zmluvu s HC Košice. V Košiciach pôsobil tri sezóny a s tímom vybojovali dva tituly majstra Slovenska (2009 a 2010). Sezónu 2010/2011 odohral v českom klube HC Vítkovice Steel. V sezóne 2011/2012 pôsobil v tíme KHL – HC Lev Poprad, kde nastúpil v 49 zápasoch základnej časti (2 góly, 5 asistencií).

### Štatistiky

## Reprezentácia
V slovenskej reprezentácii odohral **2** zápasy a dal 5 gólov.

*(štatistické údaje v článku sú z 25. júla 2007)*

## Externé odkazy
* 
* 
* Rudolf Huna na eliteprospects.com

## Referencie

Kategória:Narodenia v 1980
Kategória:Slovenskí hokejisti
Kategória:Súrodenci v ľadovom hokeji
Kategória:Hráči HC Košice
Kategória:Osobnosti z Liptovského Mikuláša
Ľubomír Hurtaj

**Ľubomír Hurtaj** (* 28. november 1975, Topoľčany) je  bývalý slovenský hokejový útočník, ktorý hrával na pozícii centra a v súčasnosti hlavný tréner prvoligového AquaCity Pikes.

## Klubový hokej
S hokejom začínal v rodnom meste, v klube VTJ Topoľčany. Od ročníka 2000/01 hrával za Slovan Bratislava, v druhom roku jeho pôsobenia mužstvo získal extraligový titul. V priebehu sezóny 2002/03 prestúpil do českého mužstva HC Lasselsberger Plzeň. Od ročníka 2004/05 hral za HC Energie Karlovy Vary, niekoľko zápasov odohral aj vo fínskom HIFK Helsinki a švajčiarskom Lausanne HC. Pred sezónou 2006/07 sa opäť vrátil do Slovana, kde patril k oporám v útoku a získal ďalší extraligový titul. V sezóne 2007/08 pôsobil v nemeckej DEL v klube Wolfsburg Grizzly Adams. V ročníku 2008/09 hral za MHC Martin, následne za Duklu Trenčín. Od sezóny 2010/11 hrával za rumunský klub HSC Csíkszereda v maďarskej MOL Lige.

### Tituly
* 2001/02 - HC Slovan Bratislava
* 2006/07 - HC Slovan Bratislava

### Štatistiky

## Reprezentácia
Pri svojej jedinej účasti na svetovom šampionáte - MS 2000 získal striebornú medailu. V slovenskej reprezentácii spolu odohral **55** zápasov, strelil **12** gólov.

### Štatistika na [[Majstrovstvá sveta v ľadovom hokeji|MS]]

*(štatistické údaje v článku sú z 1. apríla 2013)*

## Rodina
Je ženatý, má dvoch synov a dcéru, starší syn chytá za Slovan v mládežníckych kategóriach.

## Iné projekty

## Poznámky

## Externé odkazy
* 

Kategória:Slovenskí hokejisti
Kategória:Hráči HC Slovan Bratislava
Kategória:Hráči Dukly Trenčín
Kategória:Hráči MHC Martin
Kategória:Hráči HK Spišská Nová Ves
Kategória:Hráči HC Plzeň
Kategória:Hráči HC Vítkovice
Kategória:Hráči HC Karlovy Vary
Kategória:Účastníci MS v hokeji 2000
Kategória:Osobnosti z Topoľčian
Lawrence Alma-Tadema

Sir **Lawrence Alma-Tadema** (* 8. január 1836, Dronrijp, Holandsko – † 26. jún 1912, Wiesbaden Nemecko) bol holandský maliar neoklasicizmu.

Okolo roku 1870 sa po neúspešnej kariére v Holandsku presťahoval do Anglicka. Vďaka svojmu umelecky komplikovanému stvárneniu perspektívy a citu pre zachytenie detailu si vyslúžil profesionálne uznanie, čo viedlo neskôr k jeho povýšeniu do šľachtického stavu (rytierský titul mu bol udelený v roku 1899). V roku 1879 sa stal členom *Kráľovskej akadémie*. 

Bol znalcom histórie a archeológie, o čom svedčia jeho diela s neoklasickými výjavmi zo starovekého  Egypta, Grécka a Ríma, ktoré boli vo viktoriánskej dobe veľmi populárne. 

Počas svojho života namaľoval 465 obrazov.
  
## Galéria
*Kliknite na obrázok pre jeho zväčšenie.*

Obrázok:Tepidarium Lawrence Alma-Tadema (1836-1912).jpg|*Tepidárium*, 1881
obrázok:The Roses of Heliogabalus.jpg|*Ruže od Heliogabala*, 1888
Obrázok:Alma-Tadema Unconscious Rivals 1893.jpg|*Nevedomí rivali*, 1893 
Obrázok:Alma-Tadema A Favourite Custom 1909 Tate Britain.jpg|*Oblúbený zvyk*, 1909 


## Externé odkazy
*  Lawrence Alma-Tadema na Art Renewal Center 

Kategória:Holandskí maliari
Kategória:Britskí maliari
Kategória:Držitelia Radu Pour le Mérite
Kategória:Členovia Académie des beaux-arts
Kategória:Nositelia Radu holandského leva
Parkúrové jazdectvo

[náhľad|Jazdec Denis Lynch a kôň Lantinus prekonávajú šírkovú prekážku, tzv. oxer ([Letné olympijské hry 2008|LOH 2008)]]
**Parkúrové jazdectvo** (iné názvy: **parkúrové skákanie**, **parkúr**, **skokové jazdectvo**, **skoky**) je jazdecká disciplína, v ktorej jazdec s koňom prekonáva stanovenú dráhu s umelými prekážkami – táto dráha sa nazýva parkúr, pričom prekážky sú stavané tak, aby v prípade ich nezvládnutia nedošlo k zraneniu koňa – časť o ktorú kôň zavadí (bariéra)by mala ľahko spadnúť. Priestor v ktorom preteky prebiehajú sa nazýva kolbisko, cvičná plocha opracovisko.

## Pravidlá
Preteky trvajú jedno alebo dve kolá. Za zhodenie prekážky, neposlušnosť alebo prekročenie časového limitu sa prideľujú trestné body. V základnom kole sú rozhodujúce trestné body. Ak je viacero dvojíc, ktoré majú rovnaký počet trestných bodov absolvujú dodatočné kolo - rozoskakovanie. V rozoskakovaní sa väčšinou prekážky zvýšia o 10&nbsp;cm a neskáču sa všetky prekážky iba vybraná časť. V rozoskakovní pri rovnakom počte trestných bodov rozhoduje čas za ktorý ho dvojica absolvovala. V jednej súťaži môže jeden jazdec štartovať na viacerých koňoch. Jeden kôň môže štartovať iba raz.

Osobitnou  a divácky atraktívnou disciplínou je *Skok mohutnosti*. V tejto disciplíne čas nehrá nijakú rolu. Súťaží sa v tom, ktorý kôň prekoná najvyššiu prekážku. Hlavná prekážka sa postupne zvyšuje, kým nezostane iba jediný kôň v súťaži.

Výška prekážok:
ZM–80 cm, Z–100 cm, ZL–110 cm, L–120 cm, S–130 cm, ST–140 cm, T–150 cm, TT–160 cm

## Iné projekty
.

Kategória:Jazdectvo
Kategória:Olympijské športy
Tomáš Chrenko

**Tomáš Chrenko** (* 1. november 1977, Nitra) je bývalý slovenský hokejový útočník.

## Klubový hokej
Hokej začal hrať v HK Nitra. V tomto klube odohral v ročníku 1996/97 prvé zápasy v extralige. Ďalšiu sezónu pôsobil v Martine. Nasledujúce dva roky hral znovu v Nitre, od sezóny 2000/01 bol hráčom katalánskeho klubu FC Barcelona Ice hockey v rámci španielskej ligy, v meste študoval na vysokej škole. Po návrate na Slovensko pôsobil v sezóne 2002/03 opäť v Nitre, stal sa najproduktívnejším hráčom 1. ligy, svojmu klubu pomohol vybojovať postup do najvyššej súťaže. Pred začiatkom ďalšej sezóny ho angažovala Slavia Praha, no odohral tu len dve ligové stretnutia a vrátil sa do Nitry, kde pôsobil ďalšie tri roky. Pred ročníkom 2006/07 prestúpil do HK Aquacity ŠKP Poprad. V prvých desiatich zápasoch však nebodoval a klub s ním rozviazal zmluvu. Krátko nato ho angažovalo mužstvo českej hokejovej extraligy HC Energie Karlovy Vary, kontrakt bol podpísaný na jeden rok, s opciou na ďalšie dva. Po roku sa vrátil do Nitry, kde odohral ďalších šesť sezón.

### Klubová štatistika

## Reprezentácia
V slovenskej reprezentácii odohral 8 zápasov, strelil 1 gól. Ako vysokoškolský študent sa zúčastnil aj zimnej univerziády v Taliansku (2003), kde zaznamenal víťazný gól proti Kanade.

## Externé odkazy
* 
* 
* profil na oficiálnej stránke HC Energie Karlovy Vary

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči MHC Martin
Kategória:Hráči HC Karlovy Vary
Kategória:Hráči HC Slavia Praha
Kategória:Osobnosti z Nitry
Slavomír Ilavský

**Slavomír Ilavský** (* 11. máj 1969, Liptovský Mikuláš) je bývalý slovenský hokejový útočník. V 90. rokoch reprezentoval Slovensko a spolu s Vlastimilom Plavuchom a Ľubomírom Rybovičom bol súčasťou významného útoku HC Košice, v drese ktorého získal trikrát ligový titul. Pôsobil aj v zahraničí; vo Fracnúzsku, Švédsku, Rumunsku a Poľsku. Po skončení aktívnej hráčskej kariéry pôsobil aj ako tréner mládeže vo Francúzsku a v akadémií Igora Libu.

## Reprezentácia
V slovenskom drese odohral 24 zápasov, strelil 3 góly. Tréner Jozef Golonka ho nominoval na Svetový pohár 1996. Odohral tu jediný zápas a to v skupine proti , kde si pri prehre 9:3 pripísal gól a asistenciu.

## Referencie


## Externé odkazy
* 

Kategória:Slovenskí hokejisti
Kategória:Hráči HC Košice
Kategória:Hráči MHk 32 Liptovský Mikuláš
Kategória:Hráči HK Poprad‎
Kategória:Hráči HC Csíkszereda‎
Kategória:Hráči HC 46 Bardejov
Kategória:Osobnosti z Liptovského Mikuláša
UAZ 469

**UAZ 469** je sovietsky dvojnápravový osobný terénny automobil so zvýšenou priechodnosťou, ktorý vyrábala automobilka UAZ. Je určený na prepravu osôb a nákladu po pozemných komunikáciách a v teréne. Bol používaný predovšetkým v armáde bývalého ZSSR. V Rusku a krajinách bývalého Východného bloku slúži dodnes. 

## Druhy prevedenia
thumb|UAZ 469
Verzia UAZ 469 má redukcie v kolesách, vyšší stupeň odrušenia elektrického vybavenia a hľadací svetlomet. Verzia 469 B je bez redukcií v kolesách, bez vyššieho stupňa odrušenia elektrického vybavenia a hľadacieho svetlometu (používa sa tiež ako civilná verzia). Model 469 BI je bez redukcií v kolesách, s vyšším stupňom odrušenia a s hľadacím svetlometom. Existujú tiež špeciálne nadstavby. Chemický prieskumný automobil UAZ 469 CH je vybavený prístrojmi pre radiačný a chemický prieskum, spojovacími prostriedkami a zariadením na vytyčovanie zamoreného priestoru. Vozidlo je vybavené ďalším akumulátorom pre zaistenie prevádzky tohoto vybavenia. Vnútorné usporiadanie je upravené pre 4 osoby. Technická pozorovateľňa UAZ 469 TEP je určená na technické pozorovanie bojiska, vyhľadávanie poškodenej techniky a na organizovanie odsunu a opráv. Vozidlo je vybavené spojovacími prostriedkami a je určené pre 5 osôb.

## Technické parametre
Vozidlo je vybavené motorom UMZ 451 M, prípadne UMZ 451 MI. Motor je zážihový, štvortaktný, kvapalinou chladený štvorvalec, s rozvodom OHV. Objem motora je 2 445 cm3 a výkon je 53 kW. Rám je lisovaný z oceľového plechu. Karoséria je štvordverová, s odnímateľnými nadstavcami dverí a zadnou sklopnou stenou. Strecha je tvorená plachtou na kovovej rozoberateľnej konštrukcii. Kapacita 7 osôb je rozdelená na 2 predné samostatné sedadlá, zadné trojmiestne sedadlo a 2 zadné bočné sedadlá. Do vozidla je možné naložiť zdravotnícke nosidlá. Rám predného skla je možné sklopiť dopredu na kapotu. Spojka je suchá, jednokotúčová. Prevodovka má 4 rýchlosti vpred a 1 vzad. Prídavná prevodovka umožňuje zapnutie pohonu prednej nápravy. Redukčný prevod rozširuje počet rýchlostí na 8 vpred a 2 vzad. Brzdy sú bubnové, dvojokruhové. Palivové nádrže sú dve s celkovým objemom 76 l.

## Iné projekty

Kategória:UAZ
Kategória:Terénne automobily
Kategória:Sovietske vojenské vozidlá
Kategória:Ruské vojenské vozidlá
Martin Ivičič

**Martin Ivičič** (* 17. február 1976) je slovenský hokejový obranca.

## Klubový hokej

Jeho kariéra je spätá predovšetkým s extraligovým klubom HK 36 Skalica, kde odohral 11 sezón – prvú v 1. SHL, ďalšie v extralige. V ročníku 2007/08 bol najproduktívnejším obrancom súťaže. 8. januára 2009 sa s ním vedenie dohodlo na rozviazaní kontraktu. Ivičič následne prestúpil do poľského klubu Podhale Nowy Targ. V poľskej lige pôsobil aj ďalšie tri roky, pričom v sezóne 2009/10 získal majstrovský titul.

V sezóne 2012/13 hral za prvoligové mužstvo HC Dukla Senica, klub vyhral základnú časť 1. SHL, v 1. kole play-off prekvapujúco prehral s HC 07 Detva. Hráčom Senice bol aj v ročníku 2013/14, mužstvo obsadilo v základnej časti druhé miesto, opäť však prehralo v úvodnom kole play-off – s MHk 32 Liptovský Mikuláš 0:3 na zápasy.

### Klubová štatistika

## Reprezentácia
V slovenskej reprezentácii odohral **5** zápasov, neskóroval

*(štatistické údaje v článku sú z [[1. jún]]a [[2014]])*

## Referencie

## Iné projekty

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HK Skalica
Kategória:Hráči Dukly Trenčín
Kategória:Hráči MHC Martin
Kategória:Hráči ŠHK 37 Piešťany
Kategória:Hráči HC Dukla Senica
Kategória:Hráči HC Beroun
Kategória:Hráči Podhale Nowy Targ
Kategória:Hráči KH Sanok
Kategória:Hráči JKH GKS Jastrzębie
Peter Húževka

**Peter Húževka** (* 9. september 1976) je bývalý slovenský hokejový útočník.

## Klubový hokej

S hokejom začínal v klube VTJ Topoľčany, kde v sezóne 1995/96 debutoval v 1. SHL. Následne odohral dva roky za SK Matador Púchov, ďalší za HK Spartak Dubnica v extralige. Od ročníka 1999/00 pôsobil v MsHK Žilina, kde odohral šesť sezón, s klubom postúpil do extraligy po sezóne 2000/01. 

Počas ročníka 2004/05, keď prebiehal lockout v NHL, prestúpil do Dukly Trenčín, v play-off zaznamenal v 12 zápasoch 16 bodov, klub prehral v semifinále so Slovanom Bratislava. V mužstve odohral ďalšie tri roky, pred sezónou 2008/09 podpísal kontrakt s HC Košice. Klub vybojoval majstrovský titul po finálovom víťazstve nad HK 36 Skalica.
Od ročníka 2010/11 pôsobil v českom mužstve HC Vítkovice, sezónu 2012/13 začal v kazašskom Ertis Pavlodar, v jej priebehu sa vrátil do Vítkovíc.

### Klubová štatistika

## Reprezentácia
V slovenskej reprezentácii odohral **24** zápasov, strelil **4** góly. Tréner Július Šupler ho nominoval na MS 2008 v Kanade, bola to jeho premiérová účasť na svetovom šampionáte. Slovensko nepostúpilo zo základnej skupiny, po dvoch úspešných zápasoch so Slovinskom o udržanie dosiahlo 13. miesto. Nosí dres číslo 27.

### Reprezentačná štatistika

## Referencie

## Externé odkazy
* 
* 
* Peter Húževka na eliteprospects.com

Kategória:Narodenia v 1976
Kategória:Slovenskí hokejisti
Kategória:Účastníci MS v hokeji 2008
Kategória:Hráči HC Košice
Kategória:Hráči Dukly Trenčín
Kategória:Hráči MHK Dubnica nad Váhom
Kategória:Hráči MsHK Žilina
Kategória:Hráči Ertis Pavlodar
Kategória:Hráči HC Vítkovice
Kategória:Slovenskí hokejoví útočníci
René Jarolín

**René Jarolín** (* 16. september 1981, Skalica) je slovenský hokejový útočník. Aktuálne hrá za treťoligovej Senici

## Klubový hokej
S hokejom začínal v klube HK 36 Skalica, v rámci povinnej vojenskej služby  pôsobil v HK Spišská Nová Ves, pričom bol najproduktívnejším hráčom juniorskej extraligy. Súbežne hrával aj v prvom mužstve v rámci 1. SHL.
Po návrate do Skalice odohral štyri sezóny v slovenskej  extralige. Pred sezónou 2006/07 podpísal zmluvu so Slovanom Bratislava, no už po desiatich zápasoch prestúpil do HK Aquacity ŠKP Poprad. Od ročníka 2009/10 pôsobil znova v Skalici, po dvoch rokoch uzavrel kontrakt so škótskym mužstvom Edinburgh Capitals z britskej EIHL.

### Štatistiky

## Reprezentácia
V slovenskej reprezentácii odohral **22** zápasov, strelil **5** gólov.

*(štatistické údaje sú z [[31. marec|31. marca]] [[2013]])*

## Referencie

## Externé odkazy
* 

Kategória:Slovenskí hokejisti
Kategória:Hráči HK Skalica
Kategória:Hráči HC Slovan Bratislava
Kategória:Hráči HK Poprad
Kategória:Osobnosti zo Skalice
Stanislav Jasečko

**Stanislav Jasečko** (* 5. december 1972, Spišská Nová Ves) je slovenský hokejový obranca.

## Klubový hokej
V československej lige debutoval v sezóne 1992/93, keď pôsobil v HK Poprad. Ďalší rok hrával za Spišskú Novú Ves v rámci novovytvorenej extraligy, potom dva roky v HC Košice, kde pomohol vybojovať dva majstrovské tituly. Nasledujúcu sezónu pôsobil v nižšej zámorskej súťaži IHL (Grand Rapids Griffins). Po návrate odohral ďalšie dva roky v Košiciach. Pred ročníkom 1999/00 uzavrel zmluvu s českým klubom HC České Budějovice. Sezónu 2001/02 začal vo fínskom Ässät Pori, v jej priebehu prestúpil do švédskeho HV71 Jönköping. Nasledujúcu začal v ruskom Nižnekamsku, po dvanástich zápasoch sa vrátil do Českých Budějovíc. Po vypadnutí tohto klubu z českej extraligy posilnil pred ročníkom 2004/05 HKm Zvolen. Ďalšie dva roky hrával vo Vítkoviciach. Pred sezónou 2007/08 podpísal dvojročný kontrakt s HC Plzeň. Už po roku však prestúpil do nemeckého mužstva EV Duisburg. ďalšie dva roky odohral v HK Poprad, od sezóny 2011/12 hráva za taliansky druholigový klub  EV Bozen 84.

### Tituly
* 1994/95 s HC Košice
* 1995/96 s HC Košice

### Štatistiky

## Reprezentácia
Bol členom mužstva, ktoré vybojovalo prvú medailu pre Slovensko, na MS 2000. V slovenskej reprezentácii celkovo odohral **128** zápasov, strelil **9** gólov.

### Štatistika na významných podujatiach

*(štatistické údaje sú z [[2. apríl]]a [[2013]])*

## Referencie

## Externé odkazy
* 
* 
* Stanislav Jasečko na eliteprospects.com

Kategória:Slovenskí hokejisti
Kategória:Slovenskí olympionici
Kategória:Účastníci MS v hokeji 1996
Kategória:Hráči HK Spišská Nová Ves
Kategória:Hráči HK Poprad
Kategória:Hráči HC Košice
Kategória:Hráči HC České Budějovice
Kategória:Osobnosti zo Spišskej Novej Vsi
Kategória:Hokejisti na Zimných olympijských hrách 1998
Voltíž

náhľad|Voltiž
**Voltiž** je akrobatické a gymnastické cvičenie vykonávané na cválajúcom koni. Kôň je vedený *[[lonžér]]om* a pohybuje sa na 12-14 metrovom kruhu, súťažiaci sa nazýva *[[voltižér]]*. Voltíž bola uznaná ako jedna zo siedmich jazdeckých disciplín Medzinárodnou jazdeckou federáciou v roku 1983. 

Vo voltíži sa konajú nasledujúce druhy súťaží:
*súťaž jednotlivcov: povinná zostavá (bez časového limitu), technická zostava (limit 1 minúta) a voľná zostava (limit 1 minúta)
*súťaž dvojíc: jedna voľná zostava (limit 2 minúty)
*súťaž skupín (6 + 1 náhradník): povinná zostava (6 minút) a voľná zostava (4 minúty)

## Pravidlá (skrátené)

*Voltížne kone
**Kôň na medzinárodných pretekoch musí mať aspoň 7 rokov, na národných pretekoch aspoň 5 rokov
**Všetky zostavy vo všetkých kolách musia byť prevedené na jednom koni a s jedným lonžérom
**Kôň môže v jednom súťažnom dni štartovať najviac s jednou skupinou a dvoma jednotlivcami. Štyria jednotlivci sa rátajú ako jedna skupina, dvojica sa ráta, ako dvaja jednotlivci
*Lonžér
**Pri súťaži voltížnych skupín je lonžér členom skupiny, ale nepodlieha vekovému limitu a musí byť starší ako 18 rokov. Hoci je lonžér členom skupiny, môže mať inú štátnu príslušnosť ako členovia skupiny.
**Náhradný lonžér alebo lonžér iného koňa môže štartovať len z dôvodu choroby pôvodného lonžéra, potvrdenej lekárom.
*Voltížna skupina
Voltížna skupina sa skladá z lonžéra, koňa a šiestich voltižérov a môže mať jedného náhradného voltižéra.

Súťaž pozostáva z povinnej zostavy a z voľnej zostavy. Zostavu možno odcvičit v cvale alebo kroku. Zostava odcvičená v kroku sa hodnotí polovične oproti zostave v cvale. Na koni môžu byť najviac traja voltižéri v kontakte s koňom musia byť aspoň dvaja voltižeri. Cviky odcvičené bez splnenia tejto podmienky sa nehodnotia.

*Známky za povinnú zostavu
**10 - výborne
** 9 - veľmi dobre
** 8 - dobre
** 7 - dosť dobre
** 6 - uspokojivo
** 5 - dostatočne
** 4 - nedostatočne
** 3 - dosť zle
** 2 - zle
** 1 - veľmi zle
** 0 - neprevedený cvik alebo výsledok zrážok

## Voltíž na Slovensku
Slovenskú voltíž zastrešuje Slovenská voltižná komisia. Komisii predsedá Jana Majdlenová.
Na Slovensku pôsobí 10 klubov voltíže: v Ivanke pri Dunaji, Košiciach, Trnovci nad Váhom, v Nitre, Poprade, Šali a Topoľčiankach.

## Referencie

## Iné projekty

## Externé odkazy
* Stránka venovaná voltíži na Slovensku


Kategória:Jazdectvo
Tibor Vichta

**Tibor Vichta** (* 14. júl 1933, Nové Mesto nad Váhom – † 23. január 1991, Bratislava) bol slovenský scenárista a dramaturg. 

V roku 1957 absolvoval filmovú dramaturgiu na Filmovej a televíznej fakulte AMU v Prahe, potom bol dramaturgom Štúdia hraných filmov v Bratislave. Najprv písal scenáre dokumentárnych filmov (Akcia 37, 1959), od roku 1961 sa venoval hranému filmu (aj pre televíziu) v spolupráci s Petrom Solanom (*[[Boxer a smrť]]*, 1962; *[[Tvár v okne]]*, 1963; *[[Kým sa skončí táto noc]]*, 1965), Martinom Hollým (*[[Prípad pre obhajcu]]*, 1964; *[[Kto odchádza v daždi...]]*, 1974; *[[Smrť šitá na mieru]]*, 1979) a ďalšími režisérmi (*[[Koncert pre pozostalých]]*, 1976). Od 70. rokov pôsobil ako pedagóg na VŠMU v Bratislave. Spoluzakladal samostatnú Filmovú a televíznu fakultu VŠMU a bol prvým predsedom jej akademického senátu.

V roku 2000 ho slovenskí novinári a kritici zvolili v *Ankete 2000* za najlepšieho slovenského scenáristu storočia in memoriam. Na festivale *Art Film* v Trenčianskych Tepliciach mu bola 24. júna 2001 udelená in memoriam cena *Igric* za celoživotné dielo práve. Jeho meno nesie súťaž pre mladých scenáristov do 35 rokov – *Cena Tibora Vichtu*.

## Referencie


## Externé odkazy
* 
* 
*  
* Tibor Vichta na FDb.cz
* Tibor Vichta na Osobnosti.cz 
* Tibor Vichta na filmsk.sk 

Kategória:Slovenskí scenáristi
Kategória:Držitelia ceny Igric
Ladislav Pittner

Gen. Ing. **Ladislav Pittner**, CSc. (* 18. máj 1934, Malacky – † 15. august 2008, Bratislava) bol slovenský politik, bývalý minister vnútra Slovenskej republiky a bývalý riaditeľ Slovenskej informačnej služby Slovenskej republiky.

## Životopis
V roku 19511953 bol uväznený za údajnú protištátnu činnosť. Popri zamestnaní absolvoval v roku 1970 štúdium na vtedajšej Vysokej škole ekonomickej v Bratislave, v roku 1975 získal titul Kandidát vied. Pracoval v oblasti automatizácie riadenia. V rokoch 19901992 (vlády Vladimíra Mečiara a Jána Čarnogurského), v roku 1994 (vláda Jozefa Moravčíka) a 19982001 (vláda Mikuláša Dzurindu) bol ministrom vnútra SR. Od 4. apríla 2003 do 26. júla 2006 bol riaditeľom Slovenskej informačnej služby, odvolaný bol prezidentom Ivanom Gašparovičom.

Bol členom Kresťanskodemokratického hnutia, od roku 1998 potom Slovenskej demokratickej koalície. V roku 2000 bol zakladajúcim členom Slovenskej demokratickej a kresťanskej únie.

Ladislav Pittner bol ženatý a mal štyri deti.

## Referencie

Kategória:Narodenia v 1934
Kategória:Úmrtia v 2008
Kategória:Osobnosti z Malaciek
Kategória:Absolventi Ekonomickej univerzity v Bratislave
Kategória:Slovenskí politici
Kategória:Politici KDH
Kategória:Politici SDK
Kategória:Politici SDKÚ
Kategória:Ministri vnútra Slovenskej republiky
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Riaditelia Slovenskej informačnej služby
Kategória:Politickí väzni komunistického režimu v Česko-Slovensku
Kategória:Slovenskí generáli
Rudolf Jendek

**Rudolf Jendek** (* 8. apríl 1972, Bratislava) je bývalý slovenský hokejový obranca, výrazne defenzívny typ. V súčasnosti pôsobí ako hokejový tréner.

## Klubový hokej
Je známy predovšetkým z dlhoročného pôsobenia v Slovane Bratislava, s ktorým získal štyri majstrovské tituly. Pred sezónou 2006/07  podpísal kontrakt s klubom HK Dynamax Oil Nitra, no už 25. októbra 2006 prestúpil do HC Košice. Od ročníka 2008/09 pôsobil dva roky v HK 36 Skalica, svoju poslednú sezónu v extralige – 2010/11 odohral v Slovane Bratislava. Ďalšie dva roky bol hráčom HO Hamíkovo Hamuliakovo v 2. lige.

### Majstrovské tituly
* 1997/98 – HC Slovan Bratislava
* 1999/00 – HC Slovan Bratislava
* 2003/03 – HC Slovan Bratislava
* 2004/05 – HC Slovan Bratislava

### Klubová štatisstika

## Reprezentácia
V slovenskej reprezentácii odohral **6** zápasov, neskóroval.

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Slovan Bratislava
Kategória:Hráči HK Nitra
Kategória:Hráči HC Košice
Kategória:Hráči HK Skalica
Kategória:Osobnosti z Bratislavy
Luboš Kohoutek

**Luboš Kohoutek** (* 29. január 1935, Zábřeh, ČSR – † 30. december 2023, Hamburg, Nemecko) bol český astronóm, pôsobiaci v Nemecku.

V roku 1970 sa nevrátil zo stáže v západonemeckom Hamburgu, kde odvtedy pôsobil na univerzite. Pracoval v observatóriu Hamburger Sternwarte patriacemu univerzite. V roku 1973 objavil Kométu Kohoutek. Spolu s Lubošom Perkom zostavil katalóg planetárnych hmlovín.

Je po ňom pomenovaná planétka 1850 Kohoutek.

## Referencie

## Iné projekty

## Externé odkazy
* Kohoutekova stránka na webe univerzity (archív, 2016)

Kategória:Českí astronómovia
Kategória:Nemeckí astronómovia
Kategória:Objavitelia asteroidov
Kategória:Objavitelia komét
Kategória:Nemecké osobnosti českého pôvodu
Kategória:Českí emigranti a exulanti
Kategória:Absolventi Prírodovedeckej fakulty Masarykovej univerzity v Brne
Kategória:Absolventi Matematicko-fyzikálnej fakulty Karlovej univerzity
Kategória:Osobnosti zo Zábřehu
75P/Kohoutek

**75P/Kohoutek** je periodická kométa, ktorú objavil český astronóm Luboš Kohoutek.

Kategória:Periodické kométy
Kategória:Astronomické objekty objavené v roku 1975
86P/Wild

**86P/Wild** je periodická kométa, ktorú objavil švajčiarsky astronóm Paul Wild.

Kategória:Periodické kométy
Kategória:Astronomické objekty objavené v roku 1980
101P/Černych

**101P/Černych** alebo **101P/Chernykh** je periodická kométa, ktorú objavil Nikolaj Stepanovič Černych 19. augusta 1977. Najbližšie sa dostane do perihélia (najbližšie priblíženie k Slnku) v roku 2034.

Primárne jadro má priemer 5,6 km a naposledy bolo pozorované v roku 2022.

Kategória:Periodické kométy
Kategória:Astronomické objekty objavené v roku 1977
102P/Shoemaker

**102P/Shoemaker** je periodická kométa, ktorú objavili Carolyn Jean Spellman Shoemakerová a Eugene M. Shoemaker.

Kategória:Periodické kométy
Kategória:Astronomické objekty objavené v roku 1984
Domenichino

**Domenichino** (vyslov [domenykino]), vlastným menom **Domenico Zampieri** (* 21. október 1581, Bologna, Taliansko – † 6. apríl 1641, Neapol) bol taliansky maliar.

Maliarstvo študoval v Bologni na *Akademii Carracci*.

Bol veľmi obľúbeným umelcom vo svojej dobe, podieľal sa na výzdobe víl, domov a kaplnok v okolí Ríma. Aj keď jeho pôsobenie spadá predovšetkým do obdobia baroka, charakteristikou svojich prác a kompozíciami sa radí ku klasicizmu. 

## Galéria
*Kliknite na obrázok pre jeho zväčšenie.*

Obrázok:Domenichino - La caccia di Diana (Galleria Borghese).jpg|*1617*
Obrázok:Domenichino 002.jpg|*1626*
Obrázok:Domenichino 003.jpg|*1627*
Obrázok:Domenichino adam eve.jpg|*Adam a Eva, 1633*


## Literatúra
* John Pope-Hennessy: The Drawings of Domenichino at Windsor Castle. London 1948.
* Luigi Serra: Domenico Zampieri detto il Domenichino. Rom 1909.

## Iné projekty
 

Kategória:Talianski maliari
Kategória:Osobnosti z Bologne
Kategória:Osobnosti z Neapola
Kategória:Talianski freskári
Leopold Lahola

**Leopold Lahola** (vl. menom **Leopold Arje Friedmann**, hebr.
אריה להולה – **Arje Lahola**) (* 30. január 1918, Prešov – † 12. január 1968, Bratislava) bol slovenský dramatik, prozaik, scenárista a filmový režisér, jeden z priekopníkov izraelskej kinematografie.

## Životopis

Hoci detstvo prežil na Orave, vzdelanie získaval na gymnáziu a neskôr na Filozofickej fakulte Univerzity Komenského v Bratislave. Taktiež chodil na súkromné hodiny k významnému slovenskému maliarovi Jánovi Mudrochovi. Jeho vzdelávanie prekazila druhá svetová vojna, počas ktorej musel pre svoj židovský pôvod štúdium ukončiť. Aktívne sa zúčastnil bojov ako vojak, neskôr bol internovaný v pracovnom tábore v Novákoch, počas Slovenského národného povstania bojoval pri Telgárte, kde bol ranený, a do konca vojny pôsobil už len ako vojnový spravodajca a redaktor.

Pre ideologicky motivovanú kampaň, rozpútanú kvôli existencialistickému podložiu hry *Atentát*, v roku 1949 odišiel do Izraela. Neskôr zakotvil v NSR, kde režíroval a písal scenáre, divadelné a televízne hry. V politicky uvoľnených 60. rokoch navštívil vlasť, no v roku 1968 nečakane zomrel.

## Tvorba

Už počas stredoškolských štúdií preložil výber z novohebrejskej poézie. Ešte pod vlastným menom sa venoval písaniu a prekladaniu poézie, neskôr prešiel k písaniu a inscenovaniu divadelných hier. Od roku 1945 používal pseudonym Lahola. Koncom 40. rokov patril k renomovaným dramatikom. Scenáristicky sa podieľal na viacerých filmoch. V 60. rokoch mohol u nás znovu publikovať, natočil nový film *Sladký čas Kalimagdory* podľa utopického románu Jana Weissa *Spáč ve zvěrokruhu*. Tesne po jeho dokončení v Bratislave zomrel na v poradí tretí srdcový infarkt. Leopold Lahola sa venoval aj písaniu prózy, ktorá vyšla v roku 1968 pod názvom *Posledná vec* podľa rovnomennej poviedky v tomto výbere.

## Dielo
### Divadelné hry

*1947 – *Bezvetrie v Zuele*
*1948 – *Štyri strany sveta*
*1949 – *Atentát*
*1967 – *Škvrny na slnku*
*1968 – *Inferno*

### Filmové scenáre

*1948 – *Bílá tma*
*1948 – *Vlčie diery*
*1948 – *Návrat domů*
*1968 – *Sladký čas Kalimagdory*

### Ostatné diela

*1940 – *Chamsin*, preklad novohebrejskej poézie
*1968 – *Posledná vec*, výber poviedok, noviel a čŕt
*1995 – *Ako jed škorpióna*, výber z poézie

## Externé odkazy
* Záznam o narodení v matrike židovskej náboženskej obce záznam číslo 42 – Prešov

Kategória:Slovenskí dramatici
Kategória:Slovenskí spisovatelia
Kategória:Slovenskí divadelní režiséri
Kategória:Slovenskí filmoví režiséri
Kategória:Slovenskí filmoví scenáristi
Kategória:Slovenskí novinári
Kategória:Slovenskí prekladatelia
Kategória:Osobnosti SNP
Kategória:Slovenské osobnosti židovského pôvodu
Kategória:Filmoví režiséri židovského pôvodu
Kategória:Novinári židovského pôvodu
Kategória:Spisovatelia židovského pôvodu
Kategória:Prekladatelia židovského pôvodu
Kategória:Osobnosti z Prešova
Marián Lapšanský

**Marián Lapšanský** (* 21. august 1947, Tisovec) je slovenský hudobník, klavirista. 

Hru na klavíri študoval na bratislavskom konzervatóriu (1962 – 68) a na AMU v Prahe (1968– 1973). V rokoch 1995 – 78 sólista Štátnej filharmónie Košice, od roku 1978 je sólistom Slovenskej filharmónie. Od roku 1983 spolupracuje tiež s P. Toperczerom v klavírnom duu. Od roku 1987 je pedagógom (od r. 1997 profesorom) na VŠMU v Bratislave.

Od roku 2004 zastáva funkciu generálneho riaditeľa Slovenskej filharmónie.

## Iné projekty

Kategória:Slovenskí klaviristi
Kategória:Slovenskí pedagógovia
Kategória:Osobnosti z Tisovca
Rudolf Biermann

**Rudolf Biermann** (* 20. apríl 1958, Trenčín) je slovenský filmový producent, pôsobiaci na Slovensku i v Česku. 

Je majiteľom filmových spoločností Charlie’s a In Film Praha. Pôsobil ako generálny manažér Medzinárodného filmového festivalu v Karlových Varoch. Ako nezávislý producent sa podieľal napr. na filmoch režiséra Martina Šulíka (*[[Všetko čo mám rád (film)|Všetko čo mám rád]]*, *[[Záhrada (film)|Záhrada]]*, *[[Orbis Pictus (film)|Orbis Pictus]]*), Dušana Rapoša (*[[Fontána pre Zuzanu 2]]*), Miroslava Balajku (*[[...ani smrt nebere]]*), Z. Tyca (*UŽ*), Mateja Mináča (*[[Všichni moji blizcí]]*).

## Ocenenia
2000Krištáľové krídlo v kategórii divadlo a audiovizuálne umenie

## Filmografia

* 2022: *[[Kôň (film)|Kôň]]*

## Referencie

## Externé odkazy
* 
* 

Kategória:Slovenskí filmoví producenti
Kategória:Slovenskí manažéri
Kategória:Držitelia Krištáľového krídla
Kategória:Osobnosti z Trenčína
Kategória:Riadni členovia SFTA
Pidgin

**Pidgin** (kedysi známy ako **Gaim** pôvodne **GTK+ AOL Instant Messenger**) je instant messaging klient. Užívateľské rozhranie využíva knižnicu GTK+, o podporu protokolov sa stará knižnica **libpurple**, vyvíjaná v rámci projektu (ktorého súčasťou je aj textový klient Finch). Je šírený pod licenciou GNU GPL a dostupný pre operačné systémy Linux a Microsoft Windows. Priamo v inštalácii je niekoľko zásuvných modulov, napríklad na kontrolu slovenského pravopisu, automatické znovupripojenie, priehľadnosť, nahradzovanie textu, ukladanie histórie, ikona v notifikačnej oblasti a iné.

Pidgin je slobodný softvér, čo umožňuje jeho použitie ako základnú softvérovú súčasť mnohých linuxových distribúcií, ako napríklad Ubuntu alebo Fedora. Možno ho nájsť prakticky v každej distribúcii používajúcej prostredie Gnome alebo XFCE. Pre Mac OS X existuje IM klient Adium, využívajúci knižnicu libpurple.

## Charakteristické vlastnosti
* Podpora viacerých operačných systémov, vrátane Windows a veľa Unix-ových operačných systémov, ako napríklad GNU/Linux a BSD
* Podpora viacerých protokolov
* Podpora viacerých prístupových kont
* Automatizačné skripty (nazývané *Buddy Pounces*)
* Záložkové okna pre komunikáciu
* Zoskupovanie kontaktov
* Zaznamenávanie komunikácie
* Šifrovanie komunikácie
* Kontrola gramatiky

## Podporované protokoly
* AIM
* Bonjour
* Gadu-Gadu
* Google Talk
* GroupWise
* ICQ
* IRC
* SILC
* SIMPLE
* Sametime
* XMPP (Jabber)
* Zephyr

## Pozri aj
* Miranda IM
* Centericq

## Iné projekty

## Externé odkazy
* webstránka Pidgin
* Projekt Pidgin na SourceForge
* Slovenská web stránka Pidginu 
* Slovenský návod pre program Pidgin 

Kategória:Slobodný softvér
Kategória:Instant messaging klienty
Juraj Kledrowetz

**Juraj Kledrowetz** (* 6. júl 1970, Liptovský Mikuláš) je bývalý slovenský hokejový obranca.

## Klubový hokej
S hokejom začínal v rodnom meste, v klube MHk 32 Liptovský Mikuláš. V sezónach 1995/96 – 1998/99 hrával za HC Košice, ďalšie dva roky v Poprade, od sezóny 2001/02 znovu v HC Košice. 
22. apríla 2008 s ním vedenie predĺžilo zmluvu o dva roky (s opciou na ďalšiu sezónu), bol považovaný za najlepšieho obrancu mužstva. Rovnaký kontrakt podpísali aj jeho dvaja spoluhráči Juraj Faith a Peter Bartoš.
 V ďalšej sezóne pomohol klubu získať majstrovský titul po finálovom víťazstve nad HK 36 Skalica. V januári 2010 s ním však klub rozviazal zmluvu (rovnako tak s Jurajom Faithom a Jaroslavom Kmiťom), ako dôvod vedenie uviedlo porušenie disciplinárneho poriadku.

Kledrowetz sa následne dohodol s HK Poprad, kde zotrval aj ďalšiu sezónu. Od ročníka 2011/12 hrával za MHk 32 Liptovský Mikuláš v 1. SHL. Tu odohral dve sezóny, následne ukončil aktívnu hráčsku kariéru.

### Majstrovské tituly
* 1995/96 – HC Košice
* 1998/99 – HC Košice
* 2008/09 – HC Košice

### Štatistika

## Reprezentácia
Zúčastnil sa na MS 1994 C-kategórie, kde dopomohol k postupu do B-kategórie. Spolu v slovenskej reprezentácii odohral **50** zápasov, strelil **5** gólov

### Štatistika na [[Majstrovstvá sveta v ľadovom hokeji|MS]]

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči MHk 32 Liptovský Mikuláš
Kategória:Hráči HC Košice
Kategória:Hráči HK Poprad
Kategória:Osobnosti z Liptovského Mikuláša
Martin Klempa

**Martin Klempa** (* 20. júl 1973, Poprad) je slovenský hokejový brankár.

## Klubový hokej
Odchytal šesť extraligových sezón za HK Poprad, od sezóny 1999/2000 hrával za HC Košice.

Pred ročníkom 2002/03 opäť posilnil Poprad, v jeho priebehu ho angažoval v rámci hosťovania ruský klub Molot-Prikamie Perm, hrajúci superligu. Pred ďalšou sezónou sa dohodol s týmto mužstvom na ročnom kontrakte, tím bol v rámci reorganizácie preradený do druhej najvyššej súťaže. Klempa ako hlavný motív uviedol priaznivé finančné podmienky. Od ročníka 2004/05 pôsobil v britskej hokejovej lige (prvý rok v Belfast Giants, druhý v Coventry Blaze).

Pred sezónou 2006/07 podpísal zmluvu s MHK SkiPark Kežmarok, ktorý hral 1. SHL, klubu pomohol k víťazstvu v súťaži a tým i postupu do slovenskej extraligy, keď v play-off zaznamenal úspešnosť 94,9 %.

### Klubová štatistika

## Reprezentácia
Zúčastnil sa MS 1996 ako tretí brankár, v žiadnom zápase nenastúpil. V slovenskej reprezentácii odchytal jedno stretnutie.

## Referencie

## Externé odkazy
* 
* 

Kategória:Narodenia v 1973
Kategória:Slovenskí hokejisti
Kategória:Slovenskí hokejoví brankári
Kategória:Hráči HC Košice
Kategória:Hráči HK Poprad
Kategória:Hráči MHK Kežmarok
Kategória:Osobnosti z Popradu
Taktika

**Taktika** (fr. tactique < gr. *taktiké* – *umenie usporiadania a rozmiestnenia*) môže byť:
*všeobecne: postup (najmä vo vedení či riadení boja alebo podobných situáciách) premyslený ohľadom účelnosti a dosiahnutia vytýčeného cieľa/optimálneho výsledku
*vo vojenstve aj: teória a prax prípravy, spôsobu a vedenia ozbrojeného boja jednotiek, útvarov a zväzkov ozbrojených síl, druhov vojsk a špeciálnych vojsk, súčasť vojenského umenia, pozri vojenská taktika
*v športe: pozri taktika (šport)
*v politike: umenie riadiť politickú činnosť zameranú na dosiahnutie určitých čiastkových cieľov, pozri taktika (politika)
Peter Klepáč

**Peter Klepáč** (* 3. august 1975, Liptovský Mikuláš) je bývalý slovenský hokejový obranca.

## Klubový hokej

 

V seniorskom hokeji začínal v prvej extraligovej sezóne v Košiciach. Pre veľkú konkurenciu však neodohral veľa stretnutí a vrátil sa na dve sezóny do rodného Liptovského Mikuláša. Po jednej sezóne v Poprade odohral ďalšie tri sezóny opäť doma. Po produktívnej sezóne si ho vyhliadol HKm Zvolen, s ktorým získal majstrovský titul a kde s výnimkou krátkeho hosťovania v Poprade pôsobil šesť sezón. Následne odišiel do Martina, kde strávil ďalších šesť sezón. Pred sezónou 2011/2012 sa vrátil na polovicu sezóny do rodného Liptovského Mikuláša. Druhú polovicu odohral v jedinom zahraničnom pôsobisku vo francúzskom Neuilly-sur-Marne. Doma odohral aj ďalšie dve sezóny, aby v januári 2014 oznámil koniec kariéry. Po skončení kariéry sa venuje financiám. 

### Klubová štatistika

## Reprezentácia

V slovenskej reprezentácii odohral celkovo **15** zápasov, ani raz neskóroval.

## Referencie

## Externé odkazy
* 
* 
* eliteprospects štatistiky
* eurohockey.com

Kategória:Narodenia v 1975
Kategória:Slovenskí hokejisti
Kategória:Osobnosti z Liptovského Mikuláša
Kategória:Hráči HKm Zvolen
Kategória:Hráči HK Poprad
Kategória:Hráči MHC Martin
Kategória:Hráči MHk 32 Liptovský Mikuláš
Kategória:Hráči HC Košice
Peter Klouda

**Peter Klouda** (* 1. jún 1978, Poprad) je bývalý slovenský hokejový útočník – center. Naposledy hral za klub MHK Humenné. V súčasnosti je hokejový tréner.

## Klubový hokej

Peter Klouda s hokejom začínal v klube HK Tatravagónka Poprad, kde odohral tri sezóny. Jeho najväčšie úspechy sa však spájajú s HKm Zvolen kde odohral necelých 6 sezón a vždy patril k oporám mužstva. V sezóne 2007/08 sa stal najproduktívnejším hráčom tímu a s 50 asistenciami aj najlepším nahrávačom základnej časti. V priebehu sezóny 2008/09 prestúpil do Žiliny výmenou za Petra Siváka Nosí dres s číslom 63.

### Klubové štatistiky

## Reprezentácia
V slovenskom drese odohral 4 zápasy, zatiaľ neskóroval.

## Externé odkazy
* 

## Referencie

Kategória:Slovenskí hokejisti
Kategória:Hráči HKm Zvolen
Kategória:Hráči MsHK Žilina
Kategória:Hráči HK Poprad
Kategória:Hráči HC Pardubice
Kategória:Hráči HC Slovan Bratislava
Kategória:Hráči HK Púchov
Kategória:Slovenskí hokejoví útočníci
Miroslav Kľuch

**Miroslav Kľuch** (* 27. apríl 1969) je bývalý slovenský hokejový obranca. 

## Klubový hokej
Hrával v česko-slovenskej lige za Duklu Trenčín. Po vzniku slovenskej extraligy pôsobil štyri sezóny v MHC Martin, ročník 1997/98 odohral v Nitre a v sezóne 1999/00 pôsobil v poľskej lige. Ďalšiu sezónu hral znovu v Martine, posledné dva roky hráčskej kariéry pôsobil v mužstve UECR Huben (rakúska 4. liga).

### Klubová štatistika

## Reprezentácia
V slovenskej reprezentácii odohral **3** zápasy, neskóroval.

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči MHC Martin
Kategória:Hráči Dukly Trenčín
Kategória:Hráči HK Nitra
Kategória:Hráči KH Sanok
Peter Junas

**Peter Junas** (* 16. december 1968, Poprad) je bývalý slovenský hokejový útočník.

## Klubový hokej

S hokejom začínal v HK Poprad, za toto mužstvo odohral v česko-slovenskej lige ročníky 1991/92 a 1992/93 a deväť sezón v slovenskej extralige.

V 29. kole ročníka 1999/00 v zápase proti HC Košice opľul čiarového rozhodcu, Disciplinárna komisia SZĽH mu udelila trest zákazu činnosti na osem stretnutí.

V júni 2002 podpísal trojročný kontakt so Slovanom Bratislava. Podľa vtedajšieho viceprezidenta klubu Maroša Krajčiho pri jeho angažovaní rozhodla pravidelná produktivita a skutočnosť, že je pravákom hrajúcim na ľavom krídle. Poprad nezískal žiadne odstupné, pretože Junas mal v zmluve klauzulu, že je v prípade odchodu do iného klubu (vrátane slovenského) voľným hráčom.

V sezóne 2002/03 strelil v základnej časti 22 gólov a dosiahol 26 asistencií, Slovan vybojoval majstrovský titul po víťazstve nad HC Košice 4:0 na zápasy. Rovnaký úspech dosiahol aj v ročníku 2004/05, keď prebiehal lockout v NHL, v semifinále Slovan porazil favorizovanú Duklu Trenčín a vo finále HKm Zvolen.

Vo druhom zápase štvrťfinále play-off v ročníku 2005/06 proti HC Košice fauloval Juraja Kledrowetza, ktorý utrpel otras mozgu, zlomeninu nosa a podvrtnutie krčnej chrbtice. Junas dostal trest na štyri zápasy. Slovan napokon prehral štvrťfinálovú sériu 0:4.

Posledný ročník aktívnej kariéry 2006/07 odohral v prvoligovom mužstve MHK Kežmarok, ktorému pomohol k postupu do extraligy.

### Klubová štatistika

## Reprezentácia
V slovenskej reprezentácii odohral **3** zápasy, neskóroval.

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Poprad
Kategória:Hráči HC Slovan Bratislava
Kategória:Hráči MHK Kežmarok
Kategória:Osobnosti z Popradu
Ladislav Karabin

**Ladislav Karabin** (* 16. február 1970, Spišská Nová Ves) je bývalý slovenský hokejový útočník.

## Kariéra
S kariérou začal ešte vo federálnej lige za Slovan Bratislava. V roku 1990 bol draftovaný klubom Pittsburgh Penguins v 9. kole zo 173. miesta. Následne odohral v NHL 9 zápasov za spomínaný klub no bodovo sa nepresadil a väčšinu svojho trojročného pôsobenia strávil na farmách v IHL a AHL. Následne sa vrátil do Európy kde odohral tri sezóny v slovenskej Extralige a získal titul majstra Slovenska v sezóne 1997/1998. Potom odišiel do nemeckej najvyššej súťaže kde strávil šesť sezón a v tíme Iserlohn Roosters v sezóne 2005/2006 ukončil kariéru.

### Klubová štatistika

## Reprezentácia
### Česko-Slovensko
V česko-slovenskom drese nastúpil prvýkrát 15. decembra 1992 na turnaji Cena Izvestijí v Moskve v zápase proti Kanade (4:4). Celkovo v česko-slovenskom drese odohral **4 zápasy** a neskóroval ani raz. Reprezentoval tiež na juniorských šampionátoch do 18 a 20 rokov v rokoch 1988 a 1990.
### Slovensko
V slovenskom drese nastúpil na svoj prvý zápas 23. marca 1993 v zápase proti Taliansku (7:2). Celkovo odohral v slovenskom drese **5 zápasov**, ani raz neskóroval.

### Reprezentačná štatistika

## Osobný život
Je ženatý. S manželkou Kathy má dcéru Lacey Elisabeth. Jeho otec je dlhoročný činovník spišskonovoveského hokeja Ladislav Karabin starší.

## Iné projekty

## Referencie

## Externé odkazy
* 
* 
* eliteprospects štatistika
* reprezentanti ČSR

Kategória:Narodenia v 1970
Kategória:Slovenskí hokejisti
Kategória:Hráči HC Slovan Bratislava
Kategória:Hráči Pittsburgh Penguins
Kategória:Slovenskí hokejisti draftovaní NHL
Kategória:Hokejisti draftovaní klubom Pittsburgh Penguins
Kategória:Osobnosti zo Spišskej Novej Vsi
Jaroslav Kmiť

**Jaroslav Kmiť** (* 12. september 1979, Košice) je slovenský hokejový útočník, pôsobiaci v klube HC Košice. Doteraz nehrával v žiadnom inom klube, je odchovancom Košíc, za ktoré hráva aj v súčasnosti. V sezóne 2006/07 vymenil svoje tradičné číslo dresu 15 za číslo 39. A v sezóne 2007/08 zas číslo 39 za 11 , ktoré nosí doteraz.

## Reprezentácia
V slovenskom drese odohral 5 zápasov.

## Externé odkazy
* 
* 

Kategória:Narodenia v 1979
Kategória:Slovenskí hokejisti
Kategória:Osobnosti z Košíc
Kategória:Hráči HC Košice
Kategória:Slovenskí hokejoví útočníci
Kategória:Hráči Aalborg Pirates